भारतीय क्रिकेट कंट्रोल बोर्ड ने बयान जारी कर बताया है कि शुक्रवार को ट्रेनिंग के दौरान जाधव की मांसपेशियों में ख़िंचाव आ गया. इसके बाद वॉशिंगटन को चुना गया है. जाधव पर बोर्ड की मेडिकल टीम नज़र बनाए हुए हैं.वॉशिंगटन ने इंडियन प्रीमियर लीग में प्रदर्शन से अपनी पहचान छोड़ी थी. वह राइज़िंग पुणे सुपरजाइंट्स टीम के खिलाड़ी रहे हैं. इसके अलावा वह घरेलू क्रिकेट में तमिलनाडु की ओर से खेलते हैं.टी-20 टीम में हुआ था चयनवॉशिंगटन को हाल ही में श्रीलंका के ख़िलाफ़ टी-20 सिरीज़ के लिए चुना गया था लेकिन उस सिरीज़ से पहले ही उन्हें वनडे मैच के लिए बुला लिया गया है. ऐसा हो सकता है कि वह टी-20 से पहले वनडे मैचों में ही अपना अंतरराष्ट्रीय पदार्पण कर लें.श्रीलंका के ख़िलाफ़ भारत अपना पहला वनडे मैच रविवार को धर्मशाला में खेलेगा. वनडे कप्तान विराट कोहली को आराम दिए जाने के बाद बल्लेबाज़ रोहित शर्मा टीम की कमान संभाल रहे हैं.(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)